
RAPORT   DE   SPECIALITATE
la proiectul  de hotărâre privind aprobarea închirierii  spațiului în suprafață de 26,51 mp din imobilul- clădire, înscrisă în C.F.100017-C1-U8 Marghita , situată pe str. Crișan nr.1, către Partidul Național Liberal –Organizația Marghita
	Având în vedere:
- prevederile art. 15 lit. a) din Legea 50/1991, privind autorizarea executării lucrărilor de construcţii,  republicată;
- art. 26  alin. (1) , (2) din Legea nr.334/2006 privind finanțarea activității partidelor politice și a  campaniilor electorale, republicată;
„ (1) Autorităţile administraţiei publice centrale şi locale pot asigura spaţii pentru sediile centrale şi locale ale partidelor politice, precum şi terenurile aferente, la cererea motivată a acestora.
(2) Partidele politice pot primi cel mult câte un sediu pe unitate administrativ-teritorială.”
- referatul de aprobare înregistrat cu nr. 1958 din 22.02.2024 al primarului municipiului Marghita  în calitate de inițiator al proiectului de hotărâre privind aprobarea atribuirii prin concesiune directă a suprafeţei de 26,51 mp., către Partidul Național Liberal, OrganizațiaMarghita , spaţiu cu destinaţie de sediu pentru partidul politic; 
Ținând cont de:
- cererea nr. 174 din 22.02.2024 a  Partidul Național Liberal, Organizația Marghita înregistrată la Primăria Municipiului Marghita cu nr. 1/831 din 22.02.2024 prin care solicită închirierea pentru sediul partidului politic a unui spațiu.
 - faptul că în imobilul-clădire situată pe str. Crișan nr.1, la etaj există un spațiu liber  în suprafeță  utilă de 26,51 mp, suprafață constituită din 15,86 mp, respectiv 2,05 mp și cota parte de 8,6 mp din spațiul comun: casa scării, hol, grup sanitar, care poate fi dat spre închiriere, consider că acest spațiu poate fi închiriat în vederea  soluționării cererii înaintate de  Partidul Național Liberal, OrganizațiaMarghita,    
-Hotărârea Consiliului Local nr. 87 din 27.04.2023  prin care este stabilită pentru anul 2024 chiria  la 1, 70 lei /mp/lună  pentru sedii partide politice;
In baza prevederilor art. 129 alin. (2) lit. c),  alin.(6) lit.b), și art.362  alin. (1) din O.U.G.nr. 57/2019 privind Codul administrativ, cu modificările și completările ulterioare, propun adoptarea unei Hotărâri a Consiliului Local privind aprobarea închirierii  spațiului în suprafață de 26,51 mp din imobilul- clădire, înscrisă în C.F.100017-C1-U8 Marghita , situată pe str. Crișan nr.1, către Partidul Național Liberal –Organizația Marghita.

